স্থানীয় ও পারিবারিক সূত্র জানায়, ভিক্ষু মং শৈ উ চাক দুই বছর ধরে চাকপাড়ার অরণ্যে দিনে ধ্যান করতেন এবং রাতে নবনির্মিত ওই ছোট্ট বিহারে ঘুমাতেন। তার তিন ছেলে ও দুই মেয়ে আছে। শনিবার ভোর ৪টার দিকে তার পুত্রবধূ আনু চিং চাক খাবার (ছোয়েং) দিতে গিয়ে ভিক্ষুর রক্তাক্ত দেখতে পান। বিষয়টি পুলিশকে জানানো হলে নাইক্ষ্যংছড়ি থানার উপ-পরিদর্শক কাজী সোলতান সালাউদ্দিন (আহসান) ও বাইশারী তদন্ত কেন্দ্রের ইনচার্জ এসআই আনিসুর রহমান ঘটনাস্থলে এসে লাশ উদ্ধার করেন।